CELEX: 32015R2013
Language: bg
Date: 2015-11-11 00:00:00
Title: Регламент за изпълнение (ЕС) 2015/2013 на Комисията от 11 ноември 2015 година за определяне на технически стандарти за изпълнение по отношение на стандартните отклонения във връзка със системите за изравняване на здравнозастрахователния риск в съответствие с Директива 2009/138/ЕО на Европейския парламент и на Съвета (Текст от значение за ЕИП)

12.11.2015   
            
            
               BG
            
            
               Официален вестник на Европейския съюз
            
            
               L 295/9
            
         РЕГЛАМЕНТ ЗА ИЗПЪЛНЕНИЕ (ЕС) 2015/2013 НА КОМИСИЯТА
   от 11 ноември 2015 година
   за определяне на технически стандарти за изпълнение по отношение на стандартните отклонения във връзка със системите за изравняване на здравнозастрахователния риск в съответствие с Директива 2009/138/ЕО на Европейския парламент и на Съвета
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2009/138/ЕО на Европейския парламент и на Съвета от 25 ноември 2009 г. относно започването и упражняването на застрахователна и презастрахователна дейност (Платежоспособност II) (1), и по-специално член 109а, параграф 4, трета алинея от нея.
   като има предвид, че:
   
               (1)
            
            
               За целите на изчисляването на модула на подписваческия риск в здравното застраховане на стандартната формула за капиталовото изискване за платежоспособност следва да се предвидят стандартни отклонения за риска, свързан с определянето на премии, и риска, свързан с определянето на резерви, във връзка със специфичните национални законодателни мерки, които позволяват поделянето на плащания на обезщетения по отношение на здравнозастрахователни рискове между застрахователни и презастрахователни предприятия.
            
         
               (2)
            
            
               Тези стандартни отклонения следва да бъдат определени само по отношение на Zorgverzekeringswet (Закон за здравното застраховане), в които се предвиждат задължителни основни здравни застраховки (basisverzekering) в Нидерландия (наричана по-нататък „система за изравняване на здравнозастрахователния риск в Нидерландия“). Според проучване на Европейския орган за застраховане и професионално пенсионно осигуряване, системата за изравняване на здравнозастрахователния риск в Нидерландия е единствената система в рамките на Съюза, която отговаря на критериите, определени в член 109а, параграфи 4 и 5 от Директива 2009/138/ЕО.
            
         
               (3)
            
            
               Стандартните отклонения, посочени в настоящия регламент, са определени въз основа на изчисленията, предоставени от De Nederlandsche Bank.
            
         
               (4)
            
            
               Настоящият регламент е изготвен въз основа на проектите на технически стандарти за изпълнение, представени на Комисията от Европейския орган за застраховане и професионално пенсионно осигуряване.
            
         
               (5)
            
            
               Европейският орган за застраховане и професионално пенсионно осигуряване проведе обществени консултации по проектите на техническите стандарти за изпълнение, въз основа на които е изготвен настоящият регламент, анализира потенциалните разходи и ползи и поиска становище от Групата на участниците от сектора на застраховането и презастраховането, създадена с член 37 от Регламент (ЕС) № 1094/2010 на Европейския парламент и на Съвета (2),
            
         ПРИЕ НАСТОЯЩИЯ РЕГЛАМЕНТ:
   Член 1
   Стандартни отклонения
   За застраховане във връзка с медицински разходи и пропорционално презастраховане, при които се прилага системата за изравняване на здравнозастрахователния риск в Нидерландия, застрахователните и презастрахователните предприятия използват следните стандартни отклонения при изчисляването на модула на подписваческия риск в здравното застраховане:
   
               а)
            
            
               2,7 % за риска, свързан с определянето на премии, в здравното застраховане, различно от животозастраховането;
            
         
               б)
            
            
               5 % за риска, свързан с определянето на резерви, в здравното застраховане, различно от животозастраховането
            
         Член 2
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 ноември 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 335, 17.12.2009 г., стр. 1.
   
      (2)  Регламент (ЕС) № 1094/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за застраховане и професионално пенсионно осигуряване), за изменение на Решение № 716/2009/ЕО и за отмяна на Решение 2009/79/ЕО на Комисията (ОВ L 331, 15.12.2010 г., стр. 48).